NaiveNeuron/SloPal huggingface dataset:
Blahová, Natália, poslankyňa NR SR (2020-02-20):
Ďakujem pekne kolegovi za jeho príhovor a doplnenie. A ja by som ešte tiež doplnila, že tých 5 mld., o ktorých si hovoril, to sú len preukázané kauzy, to sú len preukázané kauzy, len tie kauzy, o ktorých vieme a sú preukázané. Koľko je v skutočnosti takých miliárd, ktoré treba ešte dovyšetriť, pretože za tejto vlády majú mnohí policajti zviazané ruky. Jednoducho vo chvíli, keď sa nám podarí dostať do vlády, tým policajtom sa ruky rozviažu, a ľudia, ako niektoré poslankyne, tak budú mať jednoducho po chlebe, lebo to, čo nepremlčalo, to, čo ešte stále sa dá vyšetrovať, to sa vyšetrovať začne. A o tie majetky sa jednoducho, s tými majetkami sa títo ľudia rozlúčia. Tuto nejaká zákonodarkyňa hovorí, že zákon je blbý, tak ho nebude dodržiavať. A takýto vzťah oni majú k zákonom, jednoducho ku všetkým, takýto vzťah majú k zákonom a k majetku tohoto štátu. Jednoducho niečo je pre nich blbé, tak to netreba dodržiavať. A toto je ich prístup. A z tohoto pramení potom ten absolútny marazmus, v ktorom sa Slovensko nachádza. Jednoducho na margo trinásteho a štrnásteho dôchodku. Politik, ktorý ide do politiky, má tam ísť za jediným cieľom, za jediným cieľom, ako zlepšiť ľuďom na Slovensku život. Ak ste tu s takýmto cieľom neprišli, nemáte v politike čo robiť. Prišli ste hrabať vidlami a teraz už naozaj hrabete vidlami, lebo toto je nevídané rozkrádanie nášho spoločného majetku, nevídané. A ja si myslím, že naozaj vám toto občania prekukli, hlavne vám to prekukli tí dôchodcovia, na ktorých tu hráte, že im teraz deväť dní pred voľbami idete zvyšovať dôchodok. Som zvedavá, či budete mať na to silu a dotiahnuť túto schôdzu do konca, do hlasovania o týchto zákonoch.
Bugár, Béla, podpredseda NR SR (2010-10-19):
Nech sa páči. Prezentujme sa a hlasujme o tomto návrhu. (Hlasovanie.) Prítomných 142 poslancov, za 77, proti 63 poslancov, zdržali sa 2. Konštatujem, že sme posunuli návrh zákona do druhého čítania. Nech sa páči výbory, lehoty.
Simon, Zsolt, poslanec NR SR (2017-02-03):
Ďakujem pekne. Pán kolega Dostál, dovoľte, aby som v mene vás možnože trošku na pána aj Krajniaka upriamil smerom k potravinovej sebestačnosti. Nemôžme sa baviť o 20 rokoch v tejto krajine. To záporné saldo, o ktorom sa tu hovorí, že 1 100 mil. Viete, koľko ich bolo, viete, v akej úrovni to bolo v roku 2011? 300 mil. Od 300 mil. do súčasnosti vládla strana SMER a dotiahla to s ochranou a s bojom za sebestačnosť na rozdiel mínus 1,1 mld. To je to, o čom sa tu rozpráva. Kolegyne, kolegovia, ústava dáva základný rámec. Čl. 41 hovorí o ochrane manželstva, a predsa sa rozvádza v tejto krajine. Presadili ste v minulom volebnom období ochranu vody, a predsa sa vyváža. Presadili ste ochranu pôdy od Jahnátka a nevídanou mierou sa pôda dostáva do rúk zahraničných investorov a finančných skupín. To znamená, že tento úmysel, s ktorým ja hlboko súhlasím, ale spôsob, akým ste to navrhli, je cesta do pekla. To sú fakty, ktoré v tejto krajine sú. Túto pôdu z tejto krajiny nikto nezoberie. To, či niekto odkryje ornicu, alebo neodkryje ornicu, to máme zabezpečené zákonmi Slovenskej republiky, len je treba ich zabezpečiť a dodržiavať. To znamená, že cesta, aby sme my chránili pôdu, poľnohospodárska pôda je chránená, vlastnia ju, za posledné štyri roky desaťtisíce prešlo do vlastníctva zahraničných investorov. Lesná pôda nie je chránená, zostala v starom režime a neprešla do rúk zahraničných investorov. A máme Nízke Tatry, Vysoké Tatry, tak potom treba sa zamyslieť nad tým... (Prerušenie vystúpenia časomerom.)
Laššáková, Jana, podpredsedníčka NR SR (2014-07-02):
S reakciou pán poslanec Frešo, nech sa páči.
Laššáková, Jana, podpredsedníčka NR SR (2012-08-03):
Na vystúpenie pána poslanca s faktickou poznámkou pán poslanec Šebej, pán poslanec, podpredseda Figeľ. Nie? Iba pán poslanec a pán podpredseda Figeľ. Končím možnosť prihlásiť sa s faktickými poznámkami. Pán poslanec Šebej, nech sa páči.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 132, za 127, proti nikto, zdržalo sa 5 poslancov, hlasovali všetci prítomní. Konštatujem, že potravinový semafor dostal zelenú. (Potlesk.) A teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie, nech sa páči, pán spravodajca.
Paška, Pavol, predseda NR SR (2012-09-13):
Nech sa páči. Súhlasíte, aby sme dokončili? (Súhlasná reakcia pléna.)
Vážny, Ľubomír, poslanec NR SR (2020-11-05):
Ďakujem. V rozprave vystúpili dvaja poslanci, nepodali žiadny pozmeňujúci návrh ani doplňujúci návrh, a teda pristúpime k hlasovaniu. Pán podpredseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Chren, Martin, poslanec NR SR (2011-03-25):
Ďakujem veľmi pekne. Ja by som chcel upozorniť na dve veci. Po prvé. V prípade tohto zákona naozaj ide o čistú transpozíciu smernice, ktorá naozaj nedáva v podmienkach Slovenskej republiky, nemá veľkú dôležitosť. Na druhej strane chcem upozorniť, že tá transpozícia bola urobená tak, aby kládla minimálne nároky. Sú tam napríklad príklady zmlúv, je tam vzor dotazníka. To znamená, aby podnikatelia mali čo najmenej práce, ak budú musieť s týmto zákonom pracovať. No a tých takých možno nie úplne pochopiteľných príkladov budeme mať aj na tejto schôdzi viac. Budeme rokovať o novele zákona č. 309 o obnoviteľných zdrojoch energie a KVET. A tam sa museli transponovať napríklad také požiadavky, aby dodávatelia všetkých zložiek do biopalív museli preukazovať, že povedzme dopestovaná kukurica nebola dopestovaná detskou prácou v dažďových pralesoch. Čo je čisto len ochranárske opatrenie na úrovni EÚ, aby sa zabránilo dovozu z tretích krajín a ministerstvo hospodárstva našlo taký spôsob, ktorý by úplne minimálne zaťažil slovenské podnikateľské subjekty. Podobným príkladom je povinnosť pre všetkých montérov fotovoltaických panelov, čo je naozaj veľmi často len o zašróbovávaní nejakých skrutiek, mať školenie, skúšku a certifikát a je to ďalšia povinnosť európskej smernice a opäť v novele 309 ministerstvo hospodárstva rieši vo svojom návrhu túto administratívnu povinnosť tak, aby bola čo najmenej, najmenej náročná a zároveň aby boli dodržané všetky podmienky, ktoré k nám prišli z Bruselu. Ďakujem.
A. Belousovová, podpredsedníčka NR SR: (2007-02-06):
Ďalšia s faktickou poznámkou je pani poslankyňa Košútová.
Laurenčík, Milan, podpredseda NR SR (2021-11-24):
Ďakujem. Prerušujem rokovanie o tomto bode programu. Ďakujem vám a zároveň vyhlasujem dvojminútovú prestávku, aby sme sa pripravili na hlasovanie. (Dvojminútová prestávka.)
M. Jureňa, poslanec: (2009-06-30):
Ústavnoprávny výbor uznesením č. 655 z 10. júna 2009 s vládnym návrhom zákona súhlasil. Takisto výbor  pre pôdohospodárstvo, životné prostredie a ochranu prírody svojím uznesením č. 437 z 18. júna 2009 súhlasil schváliť zákon s pripomienkami. A tiež výbor pre verejnú správu a regionálny rozvoj uznesením č. 284  zo 4. júna 2009 súhlasil schváliť ho s pripomienkami. Celkovo gestorský výbor odporúča schváliť navrhovaný zákon so 43 pozmeňujúcimi a doplňujúcimi návrhmi. Pán predsedajúci, otvorte rozpravu.
Pellegrini, Peter, predseda NR SR (2024-02-13):
Pán poslanec Ledecký.
Mikloš, Ivan, poslanec NR SR (2013-09-18):
Áno, takže s pozdravom Na zdravie! poslancom SMER-u budem pokračovať, ak dovolíte. Takže čo sa týka udržateľnosti, čo sa týka udržateľnosti... (Prerušenie vystúpenia predsedajúcou.)
V. Veteška, podpredseda NR SR: (2005-12-08):
S. Škoda, poslanec: Ďakujem. Pán predseda, ani mi tak nezáleží na tom, či tá štúdia už bola prijatá, alebo nebola prijatá. Veľmi podrobne som sledoval celú tú štúdiu a veľmi sa mi ľúbi na tom to, že Tatry sa neuzavreli len ako nejaký skanzen, ktorý by chodili pozerať vedci, ale otvorila sa trošku aj národu. Samozrejme, aj podtatranské obce na tom získajú, na cestovnom ruchu. Ja sa len pýtam: Udržíme túto štúdiu tak, ako sme ju postavili?
Grendel, Gábor, podpredseda NR SR (2020-09-24):
Prezentujme sa a hlasujme. (Hlasovanie.) Prítomných 130 poslancov, za 85, proti 3, zdržalo sa 40, nehlasovali 2 poslanci. Aj pozmeňujúci návrh pána poslanca Kazdu sme schválili.
Pčolinský, Peter, podpredseda NR SR (2023-05-17):
Ďakujem pekne. Ostaňte teda na svojich miestach páni poslanci, lebo nasleduje druhé čítanie návrhu poslanca Patrika Linharta na vydanie zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Z. z. o živnostenskom podnikaní (tzv. živnostenský zákon) v znení neskorších predpisov. Návrh zákona je uverejnený ako tlač 1344. Spoločná správa výborov má tlač 1344a. Dávam slovo poslancovi Patrikovi Linhartovi, aby návrh zákona odôvodnil. [Rokovanie o návrhu poslanca Národnej rady Slovenskej republiky Patricka Linharta na vydanie zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších prepisov , tlač 1344.)
B. Bugár, podpredseda NR SR: (2002-07-03):
Pán navrhovateľ, chcete záverečné slovo? Nech sa páči. T. Šagát, poslanec: Ja by som si v krátkosti dovolil len reagovať na pána poslanca Drobného. Pán profesor, neboli sme prítomní na rokovaní výboru pre obranu a bezpečnosť, ktorý neschválil náš návrh. Pokiaľ ide o financovanie a ako sa to bude diať, sme si to podrobne hovorili vo výbore, ale môžem len povedať toľko, že fond nemocenského poistenia ročne býva prebytkový o 1,5 mld. korún dlhodobo dozadu, takže nebude problém platiť dávku zdravotného poistenia, ktorá vychádza približne na 380 korún.
Šimečka, Michal, podpredseda NR SR (2024-02-27):
Ďakujem veľmi pekne a ďalšia vystúpi pani poslankyňa Števulová.
Kollár, Boris, predseda NR SR (2022-12-08):
Ďakujem. Pán poslanec Vetrák, nech sa páči.
Jurinová, Erika, podpredsedníčka NR SR (2014-10-21):
Pán poslanec Kadúc.
M. Hort, podpredseda NR SR: (2009-02-17):
návrhu poslancov Národnej rady Slovenskej republiky Jána Slabého, Rudolfa Pučíka a Jána Čecha na vydanie zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov a mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Návrh zákona ste dostali ako tlač 848 a spoločná správa výborov je uverejnená ako tlač 848a. Teraz dávam slovo poslancovi Jánovi Slabému, aby za navrhovateľov návrh zákona odôvodnil. Pán predseda výboru, nech sa páči.
Osuský, Peter, poslanec NR SR (2015-09-29):
Ďakujem pekne. Možnože na Slovensku bolo obdobie, keď sa výberové konania považovali za vrchol demokracie. To obdobie som zažil. A bolo to možno pár mesiacov po novembri 1989. A potom sa vec vyvinula tak, ako sa vyvinula, ktorá doviedla kolegu Lipšica k niečomu podobnému, ako som povedal ja na margo, kolegom Hrčkom, mojím priateľom obnažených mechanizmov výberu na magistráte, že by tá komisia musela byť zložená zo zástupcov zo súhvezdia Proxima Centauri, ktoré je pomerne blízke našej slnečnej sústave, aby sa dalo povedať na malom Slovensku, že výberová komisia je nestranná. A toto, čo hovorím, platí nielen pre policajného šéfa. To platí pre mnohé iné veci na Slovensku, kde funguje technika „já na bráchu, brácha na mě", kde počet odborníkov je tak malý, že je absolútne jasné, že sú medzi nimi z podstaty veci väzby. Ma napríklad zarazilo pri Akreditačnej komisii, keď sa bránila tomu, aby v nej bol väčší počet nestranných zahraničných odborníkov. Vo Fínsku platia veľké peniaze ľuďom, ktorí posudzujú vedecké projekty, a tí ľudia prichádzajú zo zahraničia. Vypláca sa im to, lebo vyberajú nestranne skutočne to najlepšie pre fínsku vedu. Musím teda povedať, že je čistou ilúziou domnievať sa, že ak si niekto vymenuje komisiu, tak táto komisia vyberie niekoho iného, ako si praje vymenovávateľ komisie. V tomto zmysle je oveľa lepšia priama politická nominácia, za ktorú politický predstaviteľ, v danom prípade minister vnútra nesie osobnú politickú zodpovednosť. Ak si vyberie grázla, tak je to fľak na jeho veste.
Danko, Andrej, predseda NR SR (2016-06-07):
Ďakujem. Pani poslankyňa Anna Zemanová.
Goga, Pavol, poslanec NR SR (2014-06-05):
Ďakujem za slovo, vážená pani podpredsedníčka. Kolegyne, kolegovia, dovoľte mi, aby som prečítal zápisnicu o výsledku tajného hlasovania o návrhu na voľbu predsedu Výboru Národnej rady Slovenskej republiky pre pôdohospodárstvo a životné prostredie, ktoré sa konalo 5. júna 2014. Na tajné hlasovanie o návrhu na voľbu predsedu Výboru Národnej rady pre pôdohospodárstvo a životné prostredie bolo vydaných a poslanci si osobne prevzali 113 hlasovacích lístkov. Teda na voľbe bolo prítomných 113 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Výboru Národnej rady pre pôdohospodárstvo a životné prostredie všetci poslanci odovzdali hlasovacie lístky. Zo 113 hlasovacích lístkov bolo 5 neplatných. Zo 108 platných hlasovacích lístkov overovatelia zistili, že o návrhu na voľbu Jána Mičovského za predsedu Výboru Národnej rady Slovenskej republiky pre pôdohospodárstvo a životné prostredie hlasovalo za 37 poslancov, proti 31 poslancov, zdržalo sa 40 poslancov. Na zvolenie predsedu výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za predsedu Výboru Národnej rady Slovenskej republiky pre pôdohospodárstvo a životné prostredie zvolený Ján Mičovský. Overovatelia ma zároveň poverili oznámiť výsledok hlasovania Národnej rade Slovenskej republiky. Ďakujem, pani podpredsedníčka, skončil som.
Bugár, Béla, podpredseda NR SR (2018-03-14):
Prezentujme sa a hlasujme. (Hlasovanie.) Prítomných 123, za 85, 1 proti, zdržalo sa 30 poslancov, 7 nehlasovali. Návrh sme schválili. Ešte vás prosím, pán poslanec, aby ste uviedli hlasovanie o návrhu uznesenia k informácii o vydaných aproximačných nariadeniach vlády Slovenskej republiky v II. polroku 2017 a o zámere prijímania aproximačných nariadení vlády Slovenskej republiky v I. polroku 2018 (tlač 840).
Kollár, Boris, predseda NR SR (2022-05-05):
Prosím, prezentujme sa a hlasujeme. (Hlasovanie.) Prítomných 125 poslancov, za 124, proti žiadny, zdržal sa 1. Konštatujem, že sme schválili návrh novely zákona č. 8/2009 Z. z. o cestnej premávke. Ďalej budeme hlasovať o bode 44 schváleného programu, ktorým je druhé čítanie o návrhu skupiny poslancov na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, tlač 936. Prosím spravodajcu z výboru pre financie a rozpočet, pána poslanca Viskupiča, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 936.)
Dobeš, Peter, poslanec NR SR (2022-03-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Číž, Miroslav, podpredseda NR SR (2015-09-18):
Ďakujem, pán minister. Pán spravodajca chce zaujať stanovisko? Ďakujem pekne, takže mi dovoľte prerušiť rokovanie o tomto bode programu. Pokračujeme ďalším bodom programu a to je prvé čítanie o vládnom návrhu zákona, ktorým sa mení a dopĺňa zákon č. 374/2014 Z. z. o pohľadávkach štátu a o zmene a doplnení niektorých zákonov v znení zákona č. 87/2015 Z. z. Tlač 1696, rozhodnutie na pridelenie výborom 1778. Pán podpredseda vlády, opäť máte slovo a uveďte tento vládny návrh.
B. Bugár, podpredseda NR SR: (2004-02-03):
(Hlasovanie.) Prítomných 129 poslancov, za 71, proti 2, zdržalo sa 55, nehlasoval 1. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu v rámci tohto čítania za skončenú. Nech sa páči posledné hlasovanie. J. Hurban, poslanec: Pán podpredseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Laššáková, Jana, podpredsedníčka NR SR (2013-03-21):
Pán poslanec Kuffa, nech sa páči.
Lebocký, Tibor, poslanec NR SR (2012-10-17):
Pán predseda, prosím, dajte teraz hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú ihneď.
Paška, Pavol, predseda NR SR (2013-11-27):
(Hlasovanie.) 143 prítomných, 85 za, 58 sa zdržalo. Sme v treťom čítaní . Otváram rozpravu. Pán Sólymos, do rozpravy v treťom čítaní? Nie. Takže nemám prihlášku, vyhlasujem ju za skončenú a budeme hlasovať.
Soboňa, Juraj, poslanec NR SR (2018-05-24):
Ďakujem, pán podpredseda. Chcel by som reagovať na pani podpredsedníčku. Keď má naša ministerka pôdohospodárstva a náš rezort také zlé meno vo svete, chcel by som vám pripomenúť, že prvýkrát v histórii bude svetovým lesom šéfovať Slovák. Členské štáty OSN si ho v máji tohto roku na zasadnutí zvolili za predsedu Fóra o lesoch a od tohto nášho odborníka z ministerstva pôdohospodárstva a rozvoja vidieka pána Borisa Gregušu. Predsedom Fóra OSN o lesoch sa teda prvýkrát v histórii stane človek zo Slovenska, odborník z ministerstva pôdohospodárstva, a získal podporu všetkých 193 členských krajín OSN. Samozrejme, v New Yorku ho bola podporiť aj pani ministerka Gabriela Matečná. Fórum bude predsedať dva roky, tak, pani podpredsedníčka, ak máme naozaj také zlé meno, Slovensko, vo svete, toto je úplný opak toho, čo hovoríte. Ďakujem.
M. Fronc, poslanec: (2008-05-21):
Ten prvý poviem teraz. Jednoducho, keď tu pán minister hovorí, že práve tento návrh školského zákona dá školám slobodu, tak on veľmi detailne dokumentoval, že je to práve naopak. Že je to množstvo všetkých dokumentov, ktoré budú musieť pedagógovia vyrábať, také plány, také programy, tematické plány a podobne, že jednoducho to vedie k tomu, že nič sa nezmení. Ja si myslím, že to bolo dobré. A druhá vec, ktorú takisto na trošku takom pitoresknom zábavnom príklade uviedol, ale uviedol dobre. To, čo sme už zdôrazňovali aj v prvom čítaní, že prebranie všetkých nižších právnych noriem, vyhlášok do zákona spôsobí v budúcnosti problémy všetkým nasledujúcim ministrom a dokonca aj pánovi ministrovi Mikolajovi. Jednoducho s každým nezmyslom, s každou drobnosťou bude musieť prísť sem do Národnej rady a zažiť celý proces schvaľovania novely zákona. A pritom má platný kompetenčný zákon, ktorý jasne hovorí o tom, že minister riadi školstvo nariadeniami vlády, vyhláškami ministra, smernicami a usmerneniami. Sú jednoducho veci, ktoré treba operatívne riešiť a naozaj zákon má byť rámcový, má dať základné pravidlá a nemá pokryť všetko možné, pretože v tejto chvíli, opakujem, v budúcnosti sa ocitne aj sám pán minister Mikolaj v mnohých problémoch. Ďakujem.
Nemec, Richard, poslanec NR SR (2020-04-24):
Ďakujem za slovo. Pán poslanec Blanár, ja sedím na tom zahraničnom výbore, sedím tu aj teraz, takže ja by som vám chcel trošku, na to vždycky budem, vždycky budem to merať, tie moje úvahy, to, čo som sa naučil, čo ma naučil šport, a to je disciplína, pokora a tvrdá robota. Takže toto si myslím, že minulá, minulá vláda nezvládla v tom, že tie vzory v športe nemáme, čiže v zahraničnej politike reprezentovať športom, si myslím, že je to tá najlepšia a najzdravšia reklama, ktorú tu máme. A za tie roky tu ubúdali a bude im dlho trvať, kým tie vzory zase dostaneme hore, a ktoré nám budú reprezentovať Slovenskú republiku, a tým pádom sa bude ľahšie prezentovať táto krajina. Ďakujem.
Laššáková, Jana, podpredsedníčka NR SR (2013-11-26):
Pán poslanec Sulík, nech sa páči.
Richter, Ján, minister práce, sociálnych vecí a rodiny SR (2013-04-16):
Ďakujem pekne za slovo. Chcem sa veľmi pekne poďakovať všetkým, ktorí ste mali faktické pripomienky na moje vystúpenie, verím, že viacerí ste to mysleli veľmi úprimne, a ja sám mám záujem sa k niektorým tým vašim pripomienkam vrátiť nie na tejto, ale na tej schôdzi, kde budem predkladať návrh opatrení, pretože tam to pokladám za dôležité. To bude schôdza o tom, čo bude v budúcnosti. Mojou úlohou dnes v tom vystúpení bolo reagovať na návrh a odôvodnenie predkladateľov pre zvolanie mimoriadnej schôdze. Prosím vás, skúste ma pochopiť, že nie ja som mal záujem vyvolať polemiku o číslach, ale som priamo musel reagovať na predkladateľov, ich odôvodnenie a návrh uznesenia. To je všetko, čo by k tomu som chcel povedať. Pretože ja si veľmi dobre uvedomujem, že za každým tým číslom sú v prvom rade ľudia. K nelegálnej práci, pán Brocka tu už nie je, viem, že je v rozhlase, prečo som to špecificky, túto alebo tento návrh novely zákona použil? Dôvod je úplne jednoduchý. Jedno z uznesení je tu také, nepredkladať do parlamentu v ďalšom období, ktoré teda navrhujú predkladatelia, žiadne zákony, ktoré sa týkajú finančných, nefinančných povinností a ktoré sú bremenom pre zamestnávateľov a podnikateľské prostredie. No, ak som si prezrel legislatívny plán, toto je jeden z prvých zákonov, ktorý tu máme a ktorý je už pripravený, ktorý je v medzirezortnom pripomienkovom konaní. Ak mi niekto povie, že sa to tohto zákona netýka, že je spoločným záujmom hľadať a odhaľovať čiernu prácu, tak to, samozrejmá vec, že beriem preč. Ale práve preto som sa snažil špecificky vyjadriť najmä tento zákon, lebo jeho by sa to bezprostredne dotýkalo. (Potlesk.)
V. Veteška, podpredseda NR SR: (2007-05-10):
Pýtam sa, kto sa ústne hlási do rozpravy. Jedna prihlásená, pani poslankyňa Tkáčová. Končím možnosť ďalších prihlášok do rozpravy. Pani poslankyňa, máte slovo.
Hatráková, Katarína, poslankyňa NR SR (2023-05-24):
Ďakujem, pán predseda. Prosím len pre záznam ku včerajšiemu hlasovaniu o čís... o ČPT 1507, bod 97, vykázalo ma, že som hlasovala za, ja som sa chcela zdržať. Ďakujem pekne.
Sulík, Richard, predseda NR SR (2010-12-14):
Ale vieme, že súhlasí, pán Poliačik. A teraz vystúpi v rozprave pán poslanec Beblavý.
Ďuriš Nicholsonová, Lucia, podpredsedníčka NR SR (2019-05-14):
Tri faktické poznámky na vaše vystúpenie. Končím možnosť prihlásiť sa s faktickou poznámkou. Pani poslankyňa Grausová.
Pellegrini, Peter, predseda NR SR (2015-03-12):
Ďakujem pekne, pán podpredseda vlády a minister vnútra. Ďalším, ktorý bude odpovedať, je pán podpredseda vlády a minister financií Slovenskej republiky pán Peter Kažimír a jemu položil otázku pán Miroslav Kadúc, ktorá znie: „Ako vnímate skutočnosť, že nás agentúra Bloomberg nedávno zaradila medzi 15 najbiednejších hospodárstiev v roku 2015?“ Nech sa páči, pán minister, odpovedajte a potom mi oznámte ukončenie vašej odpovede. Ďakujem.
I. Mikloš, podpredseda vlády SR a minister financií SR: (2003-10-21):
Vážené panie poslankyne, vážení páni poslanci, prosím vás o podporu tohto zákona. Ďakujem pekne.
Jurinová, Erika, poslankyňa NR SR (2016-09-13):
Chcem protestovať proti spôsobu reči predsedu Národnej rady. Vyjadruje to naozaj jeho úbohosť.
B. Bugár, podpredseda NR SR: (2004-03-10):
Páni technici, keby ste mohli pánovi poslancovi pomôcť. (Ruch v sále.) K. Ondriaš, poslanec: Pán poslanec, som veľmi rád, že ste si osvojili moje obrázky, ale zatiaľ mám pocit, že nie všetci poslanci sú vždy v sále, keď ich ukazujem. (Smiech.) Páni koaliční poslanci, ja viem, že pravda vás strašne bolí a bolí vás, keď občania Slovenska vidia, aká je.
Varga, Ivan, poslanec NR SR (2013-02-05):
Pán predseda, prosím, dajte hlasovať o tom, že Národná rada prerokuje poslanecký návrh v druhom čítaní.
Jurzyca, Eugen, poslanec NR SR (2016-06-15):
Ďakujem. K pánovi Bugárovi, no ja som práve dúfal, že dostanem odpoveď takú nie celkom politickú, ale skôr nejakú ekonomickú a dostal som len politickú, to znamená, že vy by ste boli ešte horší, no. Tak, ale chcel som počuť, že či sú nejaké ekonomické dôvody na to, aby sa ten cieľ posúval. A pokiaľ ide o tú dlhodobú udržateľnosť, tak väčšinou súhlasím s tým, čo hovoril pán Kamenický, ibaže nemôžeme donekonečna zvaľovať vinu na reformy, ktoré sú 15 alebo 10 rokov staré. Jednoducho tá neudržateľnosť existuje a kroky musíme robiť dnes. Ďakujem.
Marosz, Ján, poslanec NR SR (2017-06-21):
Ďakujem pekne. Kolegyňa, zasa by som len pár takých upresnení toho, čo si povedala. Napríklad k tomu Turany – Hubová, všetci radi by sme do toho Ružomberka chodili po diaľnici a ministerstvo životného prostredia už v roku 2002 navrhlo, aby tento úsek išiel do tunela Korbeľka. Teraz máme rok 2017 a to isté zase ministerstvo životného prostredia povedalo, áno, dáme to do tunela Korbeľka. Medzi tým nám prešli všetky tieto roky. V 2005. začali špekulovať, že spravia ten údolný variant, následne potom Fico povedal, že ideme do PPP projektu, potom tam boli, keďže sa ozvali aj ochranári, sú tam teda tie biotopy, rašeliniská a pod., tak boli tam námietky odbornej verejnosti, tak Európska únia odmietla tento variant, tento PPP projekt. No a teraz máme rok ´17 a jednoducho vraciame sa ako keby do roku 2002. Tu chcem podčiarknuť to, čo si aj povedala, že ide naozaj o manažérske zlyhávanie a babráckosť NDS-ky. A ešte pár faktov k tomu Hričovskému Podhradiu, kde sa hovorí, že pre korčuliarov bude. Áno, je to reálne tak, a preto teraz v týchto dňoch NDS-ka sa snaží posunúť termín dokončenia na rok 2019, aby to nebolo veľmi okaté. Táto diaľnica by už aj mohla byť pomaly otváraná. Len preto, že nemajú obstaraný ešte privádzač Žilina – Lietavská Lúčka a takisto nie sú vytýčené termíny na tú celú križovatku, ktorá to v tej Lietavskej Lúčke má spájať, a z tej Lietavskej Lúčky do tunela, to ešte je v nedohľadne, že kedy tá firma tam začne vôbec stavať túto komunikáciu. Inými slovami, občanovi chýba naozaj záväzný termín výstavby diaľnic.
Senko, Ján, poslanec NR SR (2010-11-03):
Áno, pán poslanec Maďarič, bolo to presné, trafili ste do živého. Určite, určite neprekvapuje, že vždy, keď treba priložiť slovo k zoslabovaniu štátnosti, k zoslabovaniu slova Slovensko, slovenský, tak štvorica z OKS, kandidátov z kandidátnej listiny MOST – HÍD, je prvá. V tejto aktivite dokonca predbieha aj našich maďarských spoluobčanov a jednoducho je to tak. Čo si ale myslím a čo je potrebné potvrdiť, všetko to, čo my robíme vo vzťahu k štátnym symbolom, je zlé. Všetko to, čo sa snažíme urobiť vo vzťahu k posilňovaniu štátnosti, je zlé. Neviem, akým spôsobom by sa potom naši kolegovia dívali alebo akým spôsobom sa dívajú na aktivity v Maďarsku, kedy sa v pamätný deň v maďarských školách, kedy bolo, bol Trianon nestal len formalitou, ale deti sa na hodinách dejepisu idú stretávať s takými informáciami, na základe ktorých sa majú dozvedieť, ako svetová politika pred 90 rokmi roztrhla vtedajšie Maďarsko a zmietla pod cudziu zvrchovanosť veľa miliónov ľudí, aby získali osobnú skúsenosť z toho, ako sa Maďarom žije v menšine, aké sú ich všedné dni v zahraničí a podobne. Organizujú sa dokonca zájazdy, budú sa organizovať zájazdy, budú sa dokonca dotovať exkurzie do častí mimo územia Maďarska vo vysokých sumách. Ja neviem, či takéto nejaké znaky výchovy vlastenectva v susedstve... (Prerušenie vystúpenia časomerom.)
Laurenčík, Milan, podpredseda NR SR (2021-10-22):
Ďakujem, pán poslanec, prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási do rozpravy niekto ústne. Konštatujem, že nikto. Vyhlasujem všeobecnú rozpravu za skončenú. Predpokladám, že keď rozprava neprebehla, tak ani pán navrhovateľ, ani pán spravodajca sa nebudú k rozprave vyjadrovať, a preto prerušujem rokovanie o tomto bode programu. Ďakujem vám obom. Nasledujúcim bodom programu je prvé čítanie o návrhu poslanca Miroslava Urbana na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov a o zmene a doplnení niektorých zákonov. Návrh zákona má tlač 733. Návrh na jeho pridelenie na prerokovanie výborom je v rozhodnutí č. 763. Dávam teraz slovo pánovi poslancovi Miroslavovi Urbanovi, aby nám návrh zákona uviedol. Pán poslanec, nech sa páči. (Rokovanie o návrhu poslanca Národnej rady Slovenskej republiky Miroslava Urbana na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 733.)
B. Bugár, podpredseda NR SR: (2004-12-07):
To znamená, že vyhlasujem teraz obedňajšiu prestávku. Budeme pokračovať o 14.00 hodine, tak ako sme sa dohodli, voľbou predsedu a podpredsedov NKÚ a potom budeme pokračovať v rozprave. Prajem vám dobrú chuť. (Prerušenie rokovania o 11.55 hodine.) (Pokračovanie rokovania o 14.05 hodine.)
Drábiková, Lucia, poslankyňa NR SR (2020-04-20):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šimečka, Michal, podpredseda NR SR (2024-01-25):
S doplňujúcou otázkou pán poslanec Janckulík.
Hrušovský, Pavol, podpredseda NR SR (2010-09-09):
Pán poslanec Burian.
Schlosár, Rastislav, poslanec NR SR (2021-06-29):
Ďakujem za slovo. V rozprave vystúpili štyria páni poslanci, nepodali žiaden procedurálny návrh. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Vašečka, Richard, poslanec NR SR (2013-06-18):
Ďakujem, vážený pán predseda, dňa 24. mája som doručil do podateľne Národnej rady návrh poslanca Národnej rady Slovenskej republiky Richarda Vašečku na odvolanie Jaroslava Bašku z funkcie predsedu Výboru Národnej rady Slovenskej republiky pre obranu a bezpečnosť. Bol zaevidovaný pod číslom parlamentnej tlače 534. S počudovaním konštatujem, že nie je zaradený v programe 21. schôdze Národnej rady, hoci som splnil všetky zákonné náležitosti. Žiadam vás, pán predseda, aby ste tento bod zaradili do programu schôdze vy osobne teraz. Ja rešpektujem dohody o obsadení výborov, ale ja chcem v rozprave povedať veci, ktoré s touto záležitosťou súvisia. Môžem dokončiť?
Grendel, Gábor, podpredseda NR SR (2021-06-30):
Procedurálny návrh – pán poslanec Suja.
Mičovský, Ján, poslanec NR SR (2014-11-10):
Ďakujem za slovo, vážená pani podpredsedníčka. Myslím, že v histórii slovenského parlamentu je teda viacero už takých nocí, ktoré dostali nejaké prívlastky. Ja chcem veriť, že táto noc z ôsmeho na deviateho novembra 2014 dostane prívlastok noc, ktorá Slovensko posunula dopredu a ktorá nás zjednotila pre dobrú vec. Neviem ten prívlastok pomenovať stručnejšie, ale verím, že vďaka všetkým, ktorí sú tu teraz, a možno aj vďaka tým, ktorí sú ochotní týmto spôsobom rozmýšľať a vyťažiť z tejto noci to, tú pravú esenciu, sa môže takýto zámer naplniť. A to by bolo to najlepšie, čo by sme mohli s touto nocou spájať. Ďakujem veľmi pekne všetkým, ktorí ste reagovali. Ďakujem všetkým, ktorí to počúvali.
B. Bugár,  podpredseda NR SR: (2001-10-18):
Vážené kolegyne, vážení kolegovia, navrhujem, aby sme o všet-kých prvých čítaniach, ktoré prerokujeme dnes, hlasovali až zajtra. Pýtam sa, či je všeobecný súhlas. (Hlasy zo sály.) Ďakujem pekne. Takže prerušujem rokovanie o tomto bode programu. Ďalším bodom programu je prvé čítanie o návrhu poslankyne Národnej rady Slovenskej republiky Márie Angelovičovej na vydanie zákona, ktorým sa mení a dopĺňa zákon číslo 223/2001 Z. z. o odpadoch a o zmene a doplnení niektorých zák onov. Návrh zákona ste dostali ako tlač 1137. Návrh na pridelenie návrhu zákona máte v rozhodnutí predsedu Národnej rady pod číslom 1247. Nech sa páči, pani poslankyňa, máte slovo. M. Angelovičová, poslankyňa: Ďakujem pekne za slovo. Vážený pán predsedajúci, vážené pani poslankyne, vážení páni poslanci, dovoľte mi predložiť návrh zákona, ktorým sa mení a dopĺňa zákon číslo 223/2001 Z. z. o odpadoch a o zmene a doplnení niektorých zákonov. Pred niekoľkými mesiacmi sme schválili zákon, ktorý bol doplnený a pozmenený 204 pozmeňujúcimi návrhmi, ktoré predniesol poslanec Národnej rady pán Muránsky.
Sulík, Richard, predseda NR SR (2011-03-24):
Ďakujem. S faktickými poznámkami sa prihlásili štyria poslanci. Uzatváram možnosť. Pán poslanec Osuský.
P. Paška, predseda NR SR: (2008-02-05):
(Prestávka.) (Po prestávke.)
Vaľová, Jana, poslankyňa NR SR (2012-12-13):
Ďakujem veľmi pekne. Pán poslanec Šebej, ja s vami súhlasím, čo ste povedali, a konečne ste sa po toľkých rokoch dočkali, pretože náš minister, presne o to mu ide, čo ste všetko rozprávali, a postupne tieto kroky robíme, pretože musím povedať a súhlasím s tým, že vlastne stredné alebo vlastne učňovské školstvo nám zaniká. My sme dokonca museli v Prešovskom kraji premenovať školy na odborné školy, lebo rodičia nechceli dávať svoje deti na učňovské školy. Čiže tým, že sme určitým spôsobom limitovali, aby vlastne na tie gymnáziá všetci nešli a aby tam išli ozaj tí študenti, ktorí na to majú. Tak ako ste povedali, že treba vrátiť nároky do školstva, tak skutočne pán minister postupne tak, ako ste to všetko vymenovali, postupuje. Takže po rokoch ste sa konečne dočkali, že nastúpila vláda, ktorá začína tieto kroky robiť, ktoré v spoločnosti potrebujeme. A čo sa týka financovania škôl, tak by som chcela povedať iba toľko, že nie vždy to záleží od ministerstva a od ministra, ale skutočne je veľmi dôležité, kto je zriaďovateľ. Ja si dovolím povedať, že pokiaľ mám poznatky v svojom meste, tak základné školstvo u mňa má vyššie platy ako stredné školstvo. Záleží to od zriaďovateľa, záleží to od hospodárenia, záleží to od riaditeľa. Nie vždy je to ministerstvo na príčine a niekedy skutočne treba, ako ste vy povedali, že treba vedieť, kto, ako a kde odmeňuje a kto na čo míňa peniaze, a to je veľmi dôležité. Takže možno naozaj niekedy tie finančné toky sú alebo idú aj z ministerstva tak, ako majú ísť, ale skutočne tí zriaďovatelia nie všetci majú rovnakú nejakú zodpovednosť alebo rovnakú stratégiu na to, ako majú učiteľov odmeňovať. Nehovorím, že tí učitelia sú odmeňovaní v spoločnosti vynikajúco, ale povedzme si dneska, kto je spokojný so svojím platom a kto je odmeňovaný tak, ako by to malo byť? To by sme museli skutočne ísť do celkovej koncepcie nejakého odmeňovania. Ďakujem.
Glváč, Martin, podpredseda NR SR (2017-05-17):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jánovi Maroszovi.
Nicholsonová, Lucia, podpredsedníčka NR SR (2016-06-07):
Chcem vás veľmi pekne poprosiť. Pán minister, veď tiež máte šancu prihlásiť sa. Je zbytočné po sebe vykrikovať. Pán Lipšic má priestor. Pán minister, chcem vás poprosiť, ďakujem. On robil to isté a ja som ho tak isto napomínala. Nech sa páči, pán Lipšic.
Svrček, Miloš, poslanec NR SR (2020-07-15):
Budeme hlasovať o námietke.
Hrnčiar, Andrej, podpredseda NR SR (2016-09-14):
Pán poslanec Blanár.
Novotný, Viliam, poslanec NR SR (2014-10-21):
Ja sa chcem poďakovať pani poslankyni, pani doktorke Horváthovej, za jej veľmi podrobné vystúpenie. A čakal som, ako vystúpi, ako bude diskutovať, priznám sa, so zvedavosťou, lebo spolu sme v podstate, tak nie priamo, chvíľu diskutovali na výbore pre zdravotníctvo, kde som aj povedal pani podpredsedníčke Zmajkovičovej, že ako lekár tomuto návrhu rozumiem. Rozumiem tomu, že je naším záujmom viesť deti k zdravému stravovaniu, k zdravej životospráve. Rozumiem aj tomu, že podobne, ako to používame pri tabakových výrobkov a v niektorých krajinách aj pri alkohole, sťažiť prístup k nezdravým potravinám je cesta ako chrániť povedzme mládež pred nadmernou konzumáciou týchto nezdravých potravín Na druhej strane som ale hovoril aj to, že, a odznelo to mnohokrát v rozprave, nechcem sa opakovať, je to tu všade prítomné vo vašich vystúpeniach, aj vo vašom vystúpení, že naozaj ten rodič tú kolu tomu dieťaťu zabalí do tašky alebo mu ju kúpi, alebo mu dá peniaze a dieťa si tú kolu alebo tú sladkosť kúpi naproti v potravinách pri vchode do základnej školy. Takže nič s tým v praxi nevyriešime. Ale čakal som na vaše vystúpenie, lebo keď sa dobre pamätám, na zdravotníckom výbore ste povedali, že to podporíte, ale že naďalej analyzujete, ako to vyzerá. Pre mňa ste v tomto omnoho väčší odborník ako ja, predsa len som skôr chirurg ako odborník na zdravú výživu mládeže. A to, čo ste na záver povedali, budem sa toho držať v hlasovaní aj ja. Povedali ste, že ak nedôjde k zásadnej zmene nejakým pozmeňovacím návrhom, tak nepodporíte, zdržíte sa hlasovania pri tomto návrhu zákona. Tomu rozumiem. Ale znovu chcem len podčiarknuť, zdržím sa nie preto, že idea je zlá, ale že to riešenie podľa mňa treba ešte vyprecizovať. Ďakujem pekne.
Laššáková, Jana, podpredsedníčka NR SR (2015-09-23):
Ďakujem pekne, pán minister, a teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Tiborovi Lebockému. Nech sa páči, pán spravodajca.
Laššáková, Jana, podpredsedníčka NR SR (2015-09-18):
Ďakujem pekne, pán minister, zaujmite miesto určené pre navrhovateľov a dávam slovo spoločnému spravodajcovi z výboru pre sociálne veci poslancovi Milanovi Halúzovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Šefčík, Marek, poslanec NR SR (2023-02-09):
Ďakujem pekne. Pán predseda, prosím, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Zároveň, že za gestorský výbor určuje Výbor Národnej rady pre vzdelávanie, vedu, mládež a šport. V súlade s rozhodnutím predsedu Národnej rady Slovenskej republiky, pán predseda, dajte hlasovať o tom, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v Národnej rade Slovenskej republiky v prvom čítaní.
Podmanický, Ján, poslanec NR SR (2011-07-01):
Ja si myslím, že pán poslanec Maďarič veľmi presne pomenoval základný motív tohto bodu, o ktorom práve rokujeme, pretože celý problém je len dôsledkom prudko klesajúcich preferencií Slobody a Solidarity a ich zúfalej snahy vyvolať nejaký aspoň virtuálny konflikt s SDKÚ, pretože si myslia, že tam môžu loviť voličov, ktorí odišli od nich práve k SDKÚ. Preto sme svedkami tých virtuálnych súbojov medzi pánom ministrom Miklošom a pánom predsedom Sulíkom. Ale zároveň ten súboj vedú tak, aby sa nepourážali. Takže si navzájom aj dávajú komplimenty. A ja si myslím, že pán poslanec Maďarič to veľmi dobre pomenoval. Ak by totižto Sloboda a Solidarita mala úprimný záujem na zastavení pomoci Grécku a na bankrote Grécka, tak majú na to páky. Jednak to je to spomínané veto, jednak je to možnosť pritlačiť situáciu na hranu, jednoducho pohroziť vystúpením z vládnej koalície. Všetky tieto tromfy SaS má. A ak teda majú úprimný záujem na riešení tohto problému a naozaj im na ňom záleží, tak, nech sa páči, použite to, páni poslanci z SaS. Prečo sa bojíte vyhrotiť situáciu, ak vám naozaj na tejto téme záleží? Ale vám na tejto téme nezáleží, je to len divadlo pre voličov a je to len zúfalá snaha získať preferencie. Takže ak Sloboda a solidarita znamená supermani a supermanky, tak, páni poslanci z SaS, nech sa páči, ak vám na tejto téme záleží, vyleťte z vládnej koalície.
Číž, Miroslav, poslanec NR SR (2011-05-18):
Ďakujem pekne, kolegovia, ďakujem za faktické, niektoré boli prekvapivo korektné, teda v pozitívnom zmysle, ale takže mám malý priestor. Prvá zásadná veta. Iste chápete, že postihnúť povedzme že hodnotovú štruktúru spoločnosti v kontexte dobových reálií je tak ťažká vec, že improvizovať na túto tému a v obmedzenom časovom prostredí je úplne logicky nejaký ten moment, možno aj nejaké vnútorné menšie harmónie, je samozrejmý jav, to je nepodstatné. Tam, kde sú nedorozumenia, pán Jurčík, ak som vytvoril predstavu, že hovorím o vás a o vašom podnikaní, tak sa vám ospravedlňujem, netuším vôbec, ako žijete, takže toto som nemyslel. Moja reakcia bola čiste na vaše tvrdenia a na vaše vystúpenie, ktoré ste tu mali, ktoré zase mňa sa dotýkalo z hodnotového hľadiska, lebo sa mi zdalo až teda sociálnocynické, ale je tu plný rešpekt v tej kolegiálnej podobe. Čo sa týka pána kolegu z KDH, pána profesora, tam ma mrzí, že vám ušlo, že hovorím o zamestnancovi. My sme vytvorili tento typ kapitalistu bezbrehého, kde vlastník a právo zhodnocovať vlastníctvo limitujeme minimálne, to znamená, ktokoľvek, kto je vlastníkom od čohokoľvek, čo sa, pričom sme vstupovali v ´89. do prostredia, kde všetci sme boli v podmienkach toho limitovaného socialistického vlastníctva, takže je naozaj zázračné, schopnosti sú niektorých ľudí, ktorí poctivým spôsobom zarobili tie miliardy, jak máme tie veľké finančné skupiny a podobne. Ale nech sa páči, ak sa vám to vidí, teraz o to nejde, tie reálie ja rešpektujem. Problém je ako ďalej. Ako, do akej miery náš život na Slovensku, naše skutočné problémy, ktoré tu sú, akým spôsobom, na akej hodnotovej štruktúre sa dohodneme a ktoré problémy chceme začať reálne riešiť a kde sú najväčšie disproporcie a vymeniť si názory na tie základne disproporcie, to je to najdôležitejšie. Ak to bude pokračovať v politickej konfrontácii, dobre, ale všetci cítite, tak ako ja, tie obrovské riziká veľkého ľudového hnevu. Ľudia, pokiaľ ich dovedieme do naozajstného... (Prerušenie vystúpenia časomerom.)
Dostál, Ondrej, poslanec NR SR (2019-05-09):
Ďakujem pánovi Poliačikovi, a keďže nevidím alebo neevidujem zatiaľ nikoho z koalície prihláseného do rozpravy, tak nebudem mu iba ďakovať, ale skúsim s ním aj v niečom nesúhlasiť alebo polemizovať, aby sme teda dostáli tomu, že sme na pôde parlamentu. Myslím, pán poslanec, že si opomenul jeden zásadný rozdiel, a to, že v poriadku je to pri prerokovaní bodu 5 a v neporiadku je to pri prerokovaní bodu 8. Čiže, čiže v bode 5 nie sú ohrozené základné práva a slobody a v bode 8 sú ohrozené. Sú to rozličné body, aj keď teda o tom istom, ale, ale teda berme to, že keď sú body rozličné, tak môže byť aj názor na to, či sú, alebo nie sú ohrozené základné ľudské práva rozdielmi. Upokojím ťa, nikomu nehrozí žiadny postih, teda ľudia si pokojne môžu spievať hymnu. Je teda možné, že, že tým porušia zákon, ak platí ten druhý výklad, ale nebudú môcť byť za to postihnutí, pretože, pretože pokuty pre fyzické osoby odtiaľ v druhom čítaní, a opäť ďakujem pánovi poslancovi Hrnkovi a ostatným predkladateľom za ústretovosť, boli vypustené napriek tomu, že pôvodne, pôvodne ich tam chceli zahrnúť. A posledná vec, no, áno, z hľadiska reálnych problémov, s ktorými sa boria ľudia, sú to pseudoproblémy, ale sú to veci, ktoré súvisia s identitou ľudí, s ich národnostnou identitou, a preto ich vnímajú citlivo aj na jednej, aj na druhej strane a myslím si, že by sme sa mali snažiť nastaviť také legislatívne prostredie, aby sa nikto nemusel cítiť zle.
Goga, Pavol, poslanec NR SR (2015-09-23):
Prosím, pán predseda, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre vzdelávanie, vedu, mládež a šport; zároveň, že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 9. novembra 2015 a v gestorskom výbore do 10. novembra 2015.
Lajčák, Miroslav, podpredseda vlády a minister zahraničných vecí a európskych záležitostí SR (2014-09-19):
Ďakujem pekne. Vážená pani predsedajúca, vážené panie poslankyne, vážení páni poslanci, na zasadnutí Európskej rady dňa 27. júna 2014 boli slávnostne podpísané dohody o politickej asociácii a ekonomickej integrácii Gruzínska, Moldavska a Ukrajiny s Európskou úniou, čím sa zavŕšilo päť rokov intenzívnych rokovaní vedúcich k užším vzťahom týchto partnerských krajín a Európskej únie. Podporujúc ich európske smerovanie, predkladám dnes na rokovanie pléna návrhy na vyslovenie súhlasu Národnej rady Slovenskej republiky so všetkými troma asociačnými dohodami. Ako prvý predkladám návrh na vyslovenie súhlasu Národnej rady Slovenskej republiky s Dohodou o pridružení medzi Európskou úniou a Európskym spoločenstvom pre atómovú energiu a jej členskými štátmi na jednej strane a Gruzínskom na strane druhej. Asociačná dohoda zakladá osobitný vzťah pridruženia medzi Európskou úniou a Gruzínskom s cieľom stimulovať vzájomnú politickú spoluprácu a podporiť hospodársku integráciu medzi zmluvnými stranami. Dohoda sa ďalej zameriava na širšiu spoluprácu v oblastiach spoločného záujmu za účelom posilnenia demokracie, princípov právneho štátu a rešpektovania ľudských práv a základných slobôd v Gruzínsku. Osobitne významnou časťou dohody sú ustanovenia vytvárajúce prehĺbenú a komplexnú zónu voľného obchodu, tzv. DCFTA, ktorá má byť rozhodujúcim faktorom stimulujúcim hospodársky rast Gruzínska. DCFTA ako základný prvok Dohody o pridružení má predovšetkým priniesť nové obchodné príležitosti pre Európsku úniu a Gruzínsko a podporiť jeho skutočnú hospodársku modernizáciu a postupnú integráciu s Európskou úniou. Výsledkom tohto procesu by mali byť prísnejšie normy pre gruzínske výrobky, lepšie služby pre občanov a taktiež schopnosť Gruzínska účinne konkurovať na medzinárodných trhoch. Slovensko sa ukončením vlastného ratifikačného procesu pripojí k doposiaľ štyrom členským krajinám Európskej únie, k Litve, Rumunsku, Malte a Bulharsku, ktoré uložením ratifikačných listín u depozitára vyjadrili Gruzínsku podporu v jeho integračnom úsilí. Gruzínsko už dohodu takisto ratifikovalo. Vážená pani predsedajúca, vážené panie poslankyne, vážení páni poslanci, dovoľujem si vás požiadať, aby Národná rada Slovenskej republiky vyslovila s predloženou dohodou súhlas a tiež aby rozhodla o tom, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Ďakujem za pozornosť, skončil som.
Žiga, Peter, podpredseda NR SR (2024-02-07):
Pani poslankyňa, na vaše vystúpenie jedna faktická poznámka. Pán poslanec Bartek, nech sa páči.
Danko, Andrej, predseda NR SR (2019-09-13):
Poslanec Kéry.
Buček, Jozef, poslanec NR SR (2019-03-27):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 3. mája 2019 a v gestorskom výbore do 7. mája 2019.
Tabák, Romana, poslankyňa NR SR (2023-01-26):
Ďakujem za slovo. Pán poslanec Matovič, ja som vám tak držala palce, ja som bola ochotná ísť do politiky v ôsmom mesiaci tehotenstva. Ja si pamätám v minulom, minulé leto, keď som vám písala, Igor, poď do parlamentu, múdrejší ustúpi. Dnes ste v parlamente tak či tak. Vláda padla, tak ako ste Fica porazili, tak ste mu dovolili aj opäť vyrásť. Vďaka vašim hádkam so Sulíkom. Som za najskorší termín predčasných volieb. Ľudia nech sa rozhodnú na základe výsledkov. Naši občania si zaslúžia pokoj, stabilitu a výsledky. Na záver by som chcela popriať všetko najlepšie k narodeninám nášmu legendárnemu poslancovi Jozefovi Lukáčovi. Prajem ti veľa zdravia a máme ťa všetci radi! Tiež nezabúdajme na slovenské príslovie ´po daždi zas slnko svieti, po daždi zas slnko svieti.´